google/wiki40b huggingface dataset:
अण्टीगुआ और बारबुडा का राजतंत्र

राजपरिवार

संप्रभु के परिवार के सबसे करीबी सदस्यों के समूह को कहाजाता है। हालाँकि, ऐसा कोई दृढ़ नियम या विधान
नहीं है, जो यह सुनियोजित करता हो की किन व्यक्तियों को इस विशेष समूह में रखा जाए, नाही कोई ऐसा विधान है जो राजपरिवार को विस्तृत रूप से परिभाषित करता हो। आम तौर पर ब्रिटेन के उन व्यक्तियों को जिनपर हिज़/हर मैजेस्टी(HM) या हिज़/हर रॉयल हाइनेस (HRH) का संबोधन रखते हैं, को आम तौर पर राजपरिवार का सदस्य माना जाता है। राजपरिवार में केवल संप्रभु को ही संवैधानिक कर्तव्य व पद प्राप्त हैं। संप्रभु और उसके तत्काल परिवार के सदस्य देश के विभिन्न आधिकारिक, औपचारिक और प्रतिनिधित्वात्मक कार्यों का निर्वाह करते हैं।

उत्तराधिकार

राष्ट्रमण्डल प्रदेशों के बीच का संबंध इस प्रकार का है कि उत्तराधिकार को अनुशासित करने वाले किसी भी बिधान का सारे देशों की एकमत स्वीकृति आवश्यक है। यह बाध्यता वेस्टमिंस्टर की संविधि, १९३१ द्वारा लागु की गयी थी। सिंघासन पर उत्तराधिकार, विभिन्न ऐतिहासिक संविधिओं द्वारा अनुशासित है। ऐतिहासिक रूप से उत्तराधिकार को पुरुष-वरियति सजातीय ज्येष्ठाधिकार के सिद्धान्त द्वारा अनुशासित किया जाता रहा है, जिसमे पुत्रों को ज्येष्ठ पुत्रियों पर प्राथमिकता दी जाती रही है, तथा एक ही लिंग के ज्येष्ठ संतानों को पहली प्राथमिकता दी जाती है। 
उत्तराधिकार संबंधित नियम केवल संसदीय अधिनियम द्वारा परिवर्तित किये जा सकते हैं, जिन्हें सारे प्रजाभूमियों की स्वीकृति समेत पारित होना अनिवार्य है। २०११ में राष्ट्रमण्डल की बैठक में ब्रिटिश प्रधानमंत्री डेविड कैमरून ने यह घोषणा की थी कि तमाम राष्ट्रमण्डल प्रदेश पुरुष प्राथमिकता की परंपरा को समाप्त करने के लिए राज़ी हो गए हैं, तथा भविष्य के शासकों पर कैथोलिक व्यक्तियों से विवाह करने पर रोक को भी रद्द करने पर सब की स्वीकृति ले ली गयी थी। परंतु क्योंकि ब्रिटिश अधिराट् चर्च ऑफ़ इंग्लैंड के प्रमुख भी होते हैं, अतः कैथोलिक व्यक्तियों को सिंघासन उत्तराधिकृत करने पर रोक लगाने वाले विधान को यथास्त रखा गया है। इस विधेयक को २३ अप्रैल २०१३ को शाही स्वीकृति मिली, तथा सारे राष्ट्रमण्डल प्रदेशों में सम्बंधित विथान पारित होने के पश्चात् मार्च २०१५ को यह लागू हुआ। सिंघासन का कोई उत्तराधिकारी, स्वेच्छा से अपना उत्तराधिकार त्याग नहीं कर सकता है।

वित्त

अण्टीगुआ और बारबुडा की सरकार संप्रभु, राजपरिवार या देश के बाहर स्थित शाही निवासों के रखरखाव के समर्थन हेतु किसी भी प्रकार की आर्थिक सहायता नहीं प्रदान करती है। हालांकि, संप्रभु या शाही परिवार के दौरे के समय आने वाले खर्चों का प्रभार सरकार उठाती है। इसके अलावा, गवर्नर-गवर्नर-जनरल के आधिकारिक खर्चे भी सरकार उठाती है।

कार्यपद के कर्तव्य

सत्ताधारी रानी/राजा पर सैद्धांतिक रूप से एक संवैधानिक शासक के अधिकार निहित है, परंतु परंपरानुसार इन सारी शक्तियों का अभ्यास केवल संसद और सरकार के विनिर्देशों के अनुसार ही, शासक के प्रतिनिधि होने के नाते, महाराज्यपाल द्वारा कार्यान्वित करने के लिए बाध्य हैं। अतः अन्य राष्ट्रमण्डल प्रजाभूमियों के समान ही, यह एक संसदीय सम्राज्ञता है। संसदीय शासक होने के नाते, शासक के सारे संवैधानिक अधिकार, निष्पक्ष तथा गैर-राजनैतिक कार्यों तक सीमित हैं, जो सैद्धान्तिक तौर पर शासक के अधिकार हैं, परंतु वास्तविक रूप से इन्हें केवल गवर्नर-जनरल द्वारा ही उपयोग किया जाता है। जबकि राजनैतिक-शक्तियों का अभ्यय गवर्नर-जनरल द्वारा सरकार और अपने मंत्रियों की सलाह और विनिर्देशों पर ही करते हैं।
जोस इकेगारे

जीवन

जोस इकेगारे का जन्म १९ अप्रैल १८३२ को मैड्रिड, स्पेन में हुआ। वे ग्रीक के एक प्रोफेसर के बेटे थे। वे अभियांत्रीकी महाविद्यालय से सिविल अभियंता बने और अर्थशास्त्र का भी अध्ययन किया। बाद में राजनिती में जुड कर वे स्पेनिश सरकार में काम करने लगे। वह लोक निर्माण मंत्री और वित्त मंत्री थे।
मैक्सिमम (फ़िल्म)

कथानक

मैक्सिमम 2003 की पृष्ठभूमी पर आधारित हैं और पांच साल की अवधि की कहानी है। इस दौरान 26/11 की घटना का भी ज़िक्र है। दो एंकाउंटर स्पेशलिस्ट इंस्पेक्टर प्रताप पंडित (सोनू सूद) और अरुण ईमानदार (नसीरुदीन शाह) एक दूसरे पर हावी होना चाहते हैं और इसी होड़ में अपनी क्रूरता का परिचय देते हैं। अपनी रंजिश को दिखाते हुए वो किसी भी हद तक जा सकते हैं। यदि एक प्रतिवादी दो आदमी मारता है तो दूसरा भी दो या उससे ज्यादा आदमी मारता है। ज़ाहिर हैं कि ऐसे में कुछ बेगुनाह आदमी ही बलि का बकरा बनते हैं। इन सबकी जिम्मेदार अराजकता हैं जिसका फायदा दोनों उठाते हैं। इस लड़ाई में ना केवल उनके सीनियर बल्कि कुछ राजनेता भी उनका साथ देते हैं और जब तक ये लोग उनका साथ न दे तब तक उनका काम अधूरा ही रहता है।

टिकट खिड़की

मैक्सिमम को टिकट खिड़की पर असफलता मिली और केवल ₹22.5 मिलियन ही अर्जित कर पायी।
दक्षिणपूर्व रेलवे (भारत)

दक्षिणपूर्व रेलवे भारतीय रेल की एक इकाई है। इसे लघुरूप में  दपूरे  कहा जाता है।
इसकी स्थापना 2019 में हुई थी। इसका मुख्यालय कोलकाता में स्थित है।
२६६३ ईसा पूर्व

२६६३ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २६६३ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
मोरेश्वर रामचंद्र वालंबे

मोरेश्वर रामचंद्र वाळंबे (३० जून १९१२ - २१ मार्च १९९२) एक शिक्षाविद तथा मराठी के वैयाकरण थे। ‘मराठीची लेखनपद्धती’, 'सुगम मराठी व्याकरण व लेखन' नाम से उनकी अनेक पाठ्यपुस्तकें प्रसिद्ध हैं।
निकरागुआ की मार्क्सवादी-लेनीनवादी पार्टी

निकरागुआ की मार्क्सवादी-लेनीनवादी पार्टी (स्पेनी भाषा: Partido Marxista-Leninista de Nicaragua) निकरागुआ का एक साम्यवादी दल राजनीतिक दल है। इस दल का नेता ईसिदोरो टेल्लेज़ है। १९८४ के संसदीय चुनाव में इस दल को २ सीटें मिले। १९९० के राष्ट्रपति चुनाव में इस दल के प्रत्याशी, ईसिदोरो टेल्लेज़, को ८१३५वोट (०.६%) मिले।
यह दल Prensa Proletaria का प्रकाशन करता है।
सिख सन्दर्भ पुस्तकालय

सिख सन्दर्भ पुस्तकालय में 1500 दुर्लभ पांडुलिपियाँ मौजूद थे। यह अमृतसर, पंजाब में सिख धर्म के धार्मिक परिसर हरिमन्दिर साहिब (स्वर्ण मंदिर) में स्थित था। 1984 में भारतीय सैन्य ऑपरेशन ब्लू स्टार के दौरान यह पुस्तकालय नष्ट हो गया।
राजा बाबू

संक्षेप

राजा बाबू (गोविंदा) गांव के अमीर जोड़े (कादर ख़ान और अरुणा ईरानी) द्वारा अपनाया गया एक गरीब अनाथ है। वह एक ठेठ देहाती है, दिल का तो अच्छा है लेकिन उसमें शहरी शिष्टाचार की कमी है। वह हमेशा अपने दिली दोस्त नंदू, (शक्ति कपूर) के साथ रहता है। जब वह स्टूडियो में मधु (करिश्मा कपूर) की तस्वीर देखता है तो वह प्यार में पड़ जाता है। उसकी शान से रहन-सहन और प्रभावशाली बातों को देखकर, मधु भी उसे अपने प्यार का सहारा देती है। लेकिन जब वे जान जाती है कि वह उसके उग्र, अच्छी तरह से शिक्षित आत्म से मेल नहीं खाता है तो सभी ग्रामीणों के सामने उसकी बेइज़्ज़ती करती है। यह विशेष रूप से उसके पिता के लिए अपमानजनक था क्योंकि वाह उन ग्रामीणों के सामने हुआ जो उनका बहुत सम्मान करते हैं।
राजा अभी भी मधु से शादी करना चाहता है, भले ही उसने उसके पिता को अपमानित किया हो। हालांकि, उसे पता चला कि वह अपने माता-पिता का जैविक पुत्र नहीं है और उसे वास्तव में अपनाया गया था। वह कृतज्ञता से उबर गया और मधु को भूलने का फैसला करता है। उसके पिता मानसिक रूप से विकलांग लड़की के साथ उसकी शादी की व्यवस्था करते हैं। राजा सहमत है, क्योंकि वह अपने पिता को परेशान करने के लिए कुछ नहीं करना चाहता है। इस बीच, मधु ने फैसला किया कि वह राजा के साथ प्यार में पड़ गई है और उसके पीछे पड़ना शुरू कर देती है। राजा ने उसे बताया कि वह अब उसमें रूचि नहीं रखता है, लेकिन वह सुनने से इंकार कर देती है। इस बीच, राजा का बुरा चाचा (प्रेम चोपड़ा) अपने परिवार को मारने और उनकी संपत्ति पर नियंत्रण रखने की योजना बना रहा है। अंततः राजा के पिता ने उसे घर से बाहर फेंक दिया क्योंकि उन्हें लगता है कि वह अभी भी मधु से जुड़ा हुआ है। इसका लाभ उठाते हुए, दुष्ट चाचा और उसके बेटे ने राजा के माता-पिता का अपहरण कर लिया। हालांकि, राजा उन्हें बचाता है और वे मधु के साथ उसकी शादी से सहमत हैं।
तेजस्वी नीला परिवर्ती तारा

तेजस्वी नीला परिवर्ती (Luminous blue variable, LBV) भीमकाय आकार के ऐसे तारे होते हैं जो अचानक अपनी तेजस्विता और वर्णक्रम में परिवर्तन कर लेते हैं। इन्हें कभी-कभी एस डोराडस परिवर्ती (S Doradus variable) भी कहा जाता है क्योंकि बड़े मॅजलॅनिक बादल का एक सबसे उज्ज्वल तारा, एस डोराडस, इसी प्रकार का है। तेजस्वी नीला परिवर्ती बहुत कम मिलते हैं और तारा सूचियों में केवल लगभग २० ऐसे तारे मिलते हैं।
बेवकूफ़ियां

कथानक

यह फ़िल्म मोहित चड्ढा (आयुष्मान खुराना) और मायरा सहगल (सोनम कपूर) की प्रेमकहानी दिखाती है। दोनों अच्छी नौकरियों करते हैं लेकिन मायरा, मोहित से अधिक कमाती है। मायरा के पिता वी॰के॰ सहगल (ऋषि कपूर) एक सेवा निवृत आईएएस अफ़सर हैं। वो बेहद कड़क और उसूलों के पक्के इंसान हैं और अपनी बेटी के लिए उनके बड़े ऊंचे ख़्वाब रखते हैं। वो मायरा का विवाह किसी बेहद अमीर लड़के से करना चाहते हैं। इसी कारण जब मायरा, अपने पिता को मोहित के बारे में बताती है तो वो ख़ुश नहीं होते और उसे मोहित को रिजेक्ट करने के लिए उसके बारे में तमाम जानकारियां हासिल करने की ठान लेते हैं। इधर आर्थिक मंदी के कारण मोहित को अपनी नौकरी गंवानी पड़ती है। मायरा उसे सलाह देती है कि वो भूलकर भी अपनी इस नौकरी छूटने वाली बात उसके पिता को ना बताए वर्ना वो उनकी शादी के लिए कभी नहीं मानेंगे। इसी दौरान मोहित के ख़र्चे और उसके रहने का ख़र्च मायरा और मोहित का दोस्त (प्रताप हांडा) मिलकर उठाते हैं। बाद में परिस्थितियों का चक्र कुछ ऐसा चलता है कि मायरा के पिता को लगने लगता है कि मोहित ही उनकी बेटी के लिए सही पसंद है।

विकास

फ़िल्म दिसम्बर २०१२ में घोषित की गई। फ़िल्म हबीब फ़ैसल (इशकज़ादे से प्रसिद्ध व्यक्ति) ने लिखी और नूपुर अस्थाना (मुझसे फ्रेंडशिप करोगी से प्रसिद्ध) ने इसका निर्देशन किया।

पात्र निर्धारण

आयुष्मान खुराना, सोनम कपूर और ऋषि कपूर को दिसम्बर २०१२ में फ़िल्म के लिए चुना गया। आयुष्मान और सोनम को एक दूसरे के साथ पहली बार युगल अभिनय जिसमें ऋषि कपूर, सोनम कपूर के पिता के अभिनय में हैं, चुना गया।

फ़िल्मांकन

फ़िल्म का फ़िल्मांकन फ़रवरी २०१३ में दिल्ली और गुड़गंव में आरम्भ हुआ। फ़िल्म का कुछ भाग दुबई में भी फ़िल्माया गया।
आर्कियाई इओन

आर्कियाई इओन (Archean Eon) पृथ्वी के भूवैज्ञानिक इतिहास की चार इओन में से एक है। यह वर्तमान से 400 करोड़ वर्ष पूर्व आरम्भ हुई और 250 करोड़ वर्ष पूर्व अंत हुई। इस इओन में पृथ्वी की भूपर्पटी इतनी ठंडी हो चुकी थी कि उसपर महाद्वीप बनने आरम्भ हो गये और पृथ्वी पर जीवन भी आरम्भ हो गया। आर्कियाई इओन के अंत होने पर प्राग्जीवी इओन (Proterozoic) आरम्भ हुई और आर्कियाई इओन से पहले हेडियाई इओन (Hadean) चल रही थी।
गंगौर गाँव, खगड़िया (खगड़िया)

आदर्श स्थल

यहाँ पिरो [ प्रीति ] नाम की मेरी एक प्यारी सी दोस्त रहती है।
सुत्तविभंग

सुत्तविभंग बौद्ध धर्म के थेरवादी मत के ग्रंथ विनय पिटक का एक खंड है। विनय पिटक स्वयं थेरवाद के प्रसिद्ध ग्रंथ त्रिपिटक का हिस्सा है। इस ग्रंथ में बौद्ध समुदाय (संघ) के नियमों पर टीका है, ग्रंथ की रचना कुछ इस तरीके की है कि प्रत्येक नियम को समझाने से पूर्व एक कथा दी गयी है कि बुद्ध कैसे इस नियम को स्थापित करने तक पहुँचे, तत्पशचात नियम दिया गया है और नियम की व्याख्या की गयी है। यह ग्रंथ विनय पिटक का पहला खंड है, ध्यातव्य है कि विनय पिटक में बौद्धों के आचरण संबंधी नियम संग्रहीत हैं।
शाब्दिक रूप से सुत्त का अर्थ सूत्र अथवा नियम से है और विभंग का अर्थ व्याख्या और विश्लेषण से है। इस ग्रंथ के भी दो भाग हैं: पाराजिक तथा पाचित्तिय।
मुरियल स्पार्क

डेम मुरियल सारा  स्पार्क (उर्फ़ कैमबर्ग; 1 फरवरी 1918 – 13 अप्रैल, 2006) एक स्कॉटिश उपन्यासकार, लघु कहानी लेखक, कवि और निबंधकार थी। 2008 में द टाइम्स ने 1945 के बाद से 50 सबसे बड़े ब्रिटिश लेखकों' की सूची में स्पार्क को नंबर 8 नाम दिया।
मैसूर का साम्राज्य

विजय नगर राज्य के समय में ही 1612 ई0 में ओडियार नामक राजा ने मैसूर राज्य की स्थापना की इस मैसूर राज्य में आगे चलकर दो प्रमुख शासक हुए-हैदर अली एवं टीपू। इन्होंने अंग्रेजों के विरूद्ध संघर्ष जारी रखा। टीपू, हैदर अली दक्षिण भारत का पहला शासक था जिसे अंग्रेजों को पराजित करने में सफलता मिली। दक्षिण में मैसूर राज्य और अंग्रेजों के बीच कुल चार युद्ध हुए। इन युद्धों की एक खास विशेषता यह थी कि इसमें मराठे और हैदराबाद के निज़ाम , अंग्रेजों द्वारा बनाये गये त्रिगुट में शामिल थे।
मैक्स मिर्नयी

मैक्स मिरन्यी (जन्म: 6 जुलाई, 1977) बेलारूस के एक टेनिस खिलाड़ी हैं।
धीरेन्द्रनाथ मजूमदार

धीरेंद्रनाथ मजूमदार (1903 - 31 मई 1960) भारत के अग्रणी नृतत्ववेत्ता (Anthropologist) थे।

जीवनी

धीरेंद्रनाथ मजूमदार का जन्म 3 जून, 1903 में पटना में हुआ। वह ढाका जिले के निवासी थे। 1924 में कलकत्ता विश्वविद्यालय से नृविज्ञान की एम ए परीक्षा में वह प्रथम श्रेणी में प्रथम आए। 1928 में वह लखनऊ विश्वविद्यालय के अर्थशास्त्र तथा समाजशास्त्र विभाग में प्राध्यापक नियुक्त हुए। 1946 में वह नृविज्ञान के रीडर बनाए गए और 1950 में प्रोफेसर हुए। 1950-51 में उनकी अध्यक्षता में नृविज्ञान विभाग स्थापित हुआ। वह आर्ट्स फैक्ल्टी के डीन भी थे जब 31 मई 1960 को उनका देहावसान हुआ।
1935 में केंब्रिज विश्वविद्यालय से कोल्हन के हो लोगों में सांस्कृतिक संपर्क तथा आसंस्करण पर हॉड्सन के निर्देशन में तैयार की गई थीसिस पर उन्हें पी-एच डी की उपाधि मिली। 1941 और 1946 के बीच डॉ मजूमदार ने तत्कालीन संयुक्त प्रांत, अविभाजित बंगाल, गुजरात, काठियावाड़ और कच्छ में लगभग 10,000 लोगों के मानवमितीय माप लिए और उनके रक्तसमूहों का अध्ययन किया। अकेले किसी भारतीय नृतत्ववेत्ता ने इतने अधिक लोगों के माप आज तक नहीं लिए हैं। जातिविज्ञान (एथ्नोग्रैफी) संबंधी उनका कार्य बहुमूल्य है। हो लोगों के अलावा जौनसार बावर के खसों तथा दुद्धी (दक्षिणी मिर्जापुर) के कबीलों के बारे में उनका ज्ञान अगाध था।
डॉ मजूमदार ने केंब्रिज विश्वविद्यालय में व्याख्यान भी दिए थे। उनके अन्य प्रसिद्ध व्याख्यान निम्नलिखित हैं -- 1936-37 में विएना में भारतीय संस्कृति पर कई व्याख्यान, 1942 में देहरादून में भारतीय प्रजातियों तथा संस्कृतियों पर छह व्याख्यान, 1946 में नागपुर विश्वविद्यालय में श्री महादेव हरि वठोडकर स्मारक व्याख्यान, 1952-53 में कॉर्नेंल विश्वविद्यालय, इथैका, में विज़िटिग प्रोफेसर ऑव फ़ार ईस्टर्न स्टडीज़; 1957 में लंडन विश्वविद्यालय के स्कूल ऑव ओरिएंटल ऐंड ऐफ्रीकन स्टडीज़ में विजिटिंग प्रोफेसर तथा 1959 में हेग में भारतीय सामाजिक नृविज्ञान पर व्याख्यान।
उन्होंने 1939 में लाहौर में भारतीय विज्ञान कांग्रेस के 26वें अधिवेशन में नृविज्ञान तथा पुरातत्व अनुभाग की अध्यक्षता की। 1941 में वह नेशनल इंस्टीट्यूट ऑव साएंसेज ऑव इंडिया के फेलो चुने गए। 1956 में वह भारतीय समाजशास्त्र सम्मेलन के अध्यक्ष थे। देश विदेश के अनेक विश्वविद्यालयों तथा शोध संस्थानों से विभिन्न रूप में संबंधित होने के अतिरिक्त वह नृविज्ञान की केंद्रीय सलाहकार परिषद, इंडियन काउंसिल फॉर कल्चरल रिलेशंस के कार्यकारी मंडल आदि के सदस्य थे।
डॉ मजूमदार रॉयल ऐंथ्रोपोलॉजिकल सोसायटी ऑव ग्रेट ब्रिटेन ऐंड आयर्लैंड के फेलो थे। 1952 में भारतीय नृतत्ववेत्ताओं के अग्रणी के रूप में उनकी अंतरराष्ट्रीय प्रतिष्ठा स्थापित हुई जब न्यूयार्क में नृविज्ञान की प्रतिष्ठा विषयक विश्वव्यापी सर्वेक्षण के लिये वेनर ग्रेन फाउंडेशन द्वारा आयोजित अंतरराष्ट्रीय गोष्ठी में उन्होंने भारत, पाकिस्तान, बर्मा तथा सिंहल के एकमात्र प्रतिनिधि के रूप में भाग लिया। 1953 में अमरीकन एसोसिएशन ऑव फ़िज़िकल ऐंथ्रोपोलॉजिस्ट्स ने उन्हें विदेशी फेलो निर्वाचित किया। वह इंटरनेशनल यूनियन फॉर दि साएंटिफिक स्टडी ऑव पॉप्युलेशन (संयुक्त राष्ट्र संघ) के सदस्य थे। उसी वर्ष फ्रांस में उन्होंने अंतरराष्ट्रीय समाजशास्त्र कांग्रेस में भाग लिया।
किंग काँग

पेशेवर कुश्ती का सफ़र

किंग काँग ने विश्व भर में कुश्तियाँ लडी। भारत में उनका मुकाबला दारा सिंह से हुआ जहाँ  उन्हे पराजय हाथ लगी।

व्यक्तिगत जीवन

सन् 1956 मे अपनी पत्नी एली से विवाहोपरांत वे आॅस्ट्रेलिया मे ही बस गए थे। सन् 1970 में सिंगापुर में एक कुश्ती मुकाबले के लिए जाते हुए सड़क दुर्घटना में उनकी मृत्यु हो गई।
ऐडविड

यादवकुल

1 मनु | इला | पुरुरवस् | आयु | नहुष | ययाति | यदु | क्रोष्टु | 11 वृजिनिवन्त् | स्वाहि | रुशद्गु | चित्ररथ | शशबिन्दु | 21 पृथुश्रवस् | अन्तर | सुयज्ञ | उशनस् | शिनेयु | मरुत्त | 32 कम्बलबर्हिस् | रुक्मकवच | परावृत् | ज्यामघ | विदर्भ | 41 क्रथभीम | कुन्ति | धृष्ट | निर्वृति | विदूरथ | दशार्ह | व्योमन् | जीमूत | विकृति | भीमरथ | 51 रथवर | दशरथ | एकादशरथ | शकुनि | करम्भ | देवरात | देवक्षत्र | देवन | 61 मधु | पुरुवश | पुरुद्वन्त | जन्तु | सत्वन्त् | भीम | अन्धक | कुकुर | वृष्णि | कपोतरोमन | 80 विलोमन् | नल | अभिजित् | पुनर्वसु | उग्रसेन | कंस | 94 कृष्ण | साम्ब

पौरवकुल

1 मनु | इला | पुरुरवस् | आयु | नहुष | ययाति | पूरु | जनमेजय | प्राचीन्वन्त् | प्रवीर | 11 मनस्यु | अभयद | सुधन्वन् | बहुगव | संयति | अहंयाति | रौद्राश्व | ऋचेयु | मतिनार | तंसु | 43 दुष्यन्त | भरत | भरद्वाज | वितथ | भुवमन्यु | बृहत्क्षत्र | सुहोत्र | हस्तिन् | 53 अजमीढ | नील | सुशान्ति | पुरुजानु | ऋक्ष | भृम्यश्व | मुद्गल | 61 ब्रह्मिष्ठ | वध्र्यश्व | दिवोदास | मित्रयु | मैत्रेय | सृञ्जय | च्यवन | सुदास | संवरण | सोमक | 71 कुरु | परीक्षित १ | जनमेजय | भीमसेन | विदूरथ | सार्वभौम | जयत्सेन | अराधिन | महाभौम | 81 अयुतायुस् | अक्रोधन | देवातिथि | ऋक्ष २ | भीमसेन | दिलीप | प्रतीप | शन्तनु | भीष्म | विचित्रवीर्य | धृतराष्ट्र | 94 पाण्डव | अभिमन्यु | परीक्षित | जनमेजय

अयोध्याकुल

1 मनु | इक्ष्वाकु | विकुक्षि-शशाद | कुकुत्स्थ | अनेनस् | पृथु | विष्टराश्व | आर्द्र | युवनाश्व | श्रावस्त | 11 बृहदश्व | कुवलाश्व | दृढाश्व | प्रमोद | हरयश्व | निकुम्भ | संहताश्व | अकृशाश्व | प्रसेनजित् | युवनाश्व २ | 21 मान्धातृ | पुरुकुत्स | त्रसदस्यु | सम्भूत | अनरण्य | त्रसदश्व | हरयाश्व २ | वसुमत | त्रिधनवन् | त्रय्यारुण | 32 सत्यव्रत | हरिश्चन्द्र | रोहित | हरित | विजय | रुरुक | वृक | बाहु | 41 सगर | असमञ्जस् | अंशुमन्त | दिलीप १ | भगीरथ | श्रुत | नाभाग | अम्बरीश | सिन्धुद्वीप | अयुतायुस् | 51 ऋतुपर्ण | सर्वकाम | सुदास | मित्रसह | अश्मक | मूलक | शतरथ | ऐडविड | विश्वसह १ | दिलीप २ | 61दीर्घबाहु | रघु | अज | दशरथ | 65 राम | कुश | अतिथि | निषध | नल | 71 नभस् | पुण्डरीक | क्षेमधन्वन् | देवानीक | अहीनगु | पारिपात्र | बल | उक्थ | वज्रनाभ | शङ्खन् | 81 व्युषिताश्व | विश्वसह २ | हिरण्याभ | पुष्य | ध्रुवसन्धि | सुदर्शन | अग्निवर्ण | शीघ्र | मरु | प्रसुश्रुत | 91 सुसन्धि | अमर्ष | विश्रुतवन्त् | 94 बृहद्बल | बृहत्क्षय

अन्य राजा

25 दिवोदास (काशी) | दुर्दम (हैहय) | 29 केकय (आनव) | गाधी (कान्यकुब्ज) | अर्जुन (हैहय) | विश्वामित्र (कान्यकुब्ज) | तालजङ्घ (हैहय) | प्रचेतस् (द्रुह्यु) | सुचेतस् (द्रुह्यु) | सुदेव (काशी) | 40 दिवोदास २ (काशी) | बलि (आनव)
अग्निशमन यंत्र

अग्निशमन यंत्र (Fire Extinguisher) एक आग से बचाव का एक युक्ति है जिसकी सहायता से छोटे अकार की आग को बुझाया जा सकता है या उसे नियंत्रण में रखा जा सकता है। यह प्राय: आपातकालीन स्थितियों में उपयोग किया जाता है। किन्तु यह ऐसी आग के बुझाने या नियंत्रण के लिये प्रयुक्त नहीं होता जो बहुत विकराल रूप ले चूकी हो। प्राय: अग्निशमन यंत्र में एक बेलनाकार दाब-पात्र (pressure vessel) होता है जिसमें एक ऐसा पदार्थ भरा रहता है जिसे छोड़ने पर आग बुझाने में सहायक होता है। वह एक उपयोगी साधन है

प्रकार

मुख्य रूप से अग्निशमन यंत्र दो तरह के होते हैं - भण्डरित दाब (stored pressure) वाले तथा उत्पादित दाब (generated pressure) वाले।
Fire extinguisher type 4
1- water type extinguisher 
2-foam type extinguisher
3 - dry chemical power type extinguisher
4- co2 type extinguisher
पथरीगढ़ का मन्दिर

यह मंदिर बरौंधा के नजदीक ग्राम पाथर कछार तहसील मझगवां, जिला सतना मध्य प्रदेश में स्थित है। जिसका निर्माण लगभग सोलवीं सदी में करवाया गया था । निर्माण होने का कोई प्रत्यक्ष प्रमाण नहीं है लेकिन वहां के ग्रामीण बुजुर्गों व पुजारी के कथन अनुसार निर्माण कार्य लगभग 16वी सदी में प्रमाणित किया गया ।इस मंदिर की स्थापना जहां के सैनी  परिवार एवं स्थानीय लोगों के द्वारा की गई थी। मंदिर के ठीक सामने एक बड़ा सा तालाब है जिसमें पत्थर कछार का राजा ज्वाला सिंह स्नान किया करता था। स्नान करने के पश्चात काली माता की पूजा किया करता था यह मंदिर सोलवीं सदी में सैनी परिवार एवं स्थानीय लोगों के द्वारा बनाया गया था । श्री कालका सैनी समस्त ग्रामवासी देवी जी के पुजारी थे। सोलवीं सदी लगभग 20 वर्ष पहले स्वर्गीय कालका सैनी के परिवार की पीढ़ी इस मंदिर का दायित्व संभालती आ रही है वर्तमान में श्री कालका सैनी के नाती श्री दिनेश कुमार सैनी देवी जी की पूजा अर्चना करते हैं मंदिर में एक और हनुमान जी की मूर्ति और दूसरी और शंकर जी की मूर्ति विराजमान है जो मंदिर की शोभा बढ़ाती।
दूध तलाई झील

पहुंचे

इस झील तक पहुँचने के लिए बाहर से कई ट्रेनें आती रहती है जो उदयपुर सिटी रेलवे स्टेशन पर रुकती है जबकि महाराणा प्रताप हवाई अड्डा भी है तो लोग हवाई जहाज द्वारा भी पहुँचते हैं।

माणिक्य लाल वर्मा उद्यान

माणिक्य लाल वर्मा उद्यान जो (दूध तलाई उद्यान) के नाम से जाना जाता है जो पिछोला झील और दूध तलाई झील की शोभा बढ़ाते हैं। इसका निर्माण उदयपुर नगर परिषद ने सन १९९५ में करवाया था। यहां उद्यान तक पहुँचने तक सीढियां भी बनाई गयी है ताकि सरलता से पहुंचा जा सके साथ ही सबसे ऊपर करणी माता का मन्दिर भी है जिसमें करणी माता की मूर्ती भी है।

पंडित दीन दयाल उद्यान पार्क

इनके अलावा यहां एक छोटा उद्यान पार्क भी है जो पंडित दीन दयाल उद्यान पार्क नाम से जाना जाता है इसकी देख रेख अर्बन इम्प्रूवमेंट ट्रस्ट ,उदयपुर करता है।

रस्सी का मार्ग

यहाँ पर एक रस्सी का मार्ग भी है जो पंडित दीन दयाल उद्यान पार्क के शीर्ष भाग पर स्थित है यह लगभग ५०० मीटर ऊंचा है। यह मोनो केबल का बनाया गया जिसपर महज ४ मिनट की सवारी की जाती है और पूरे शहर को ऊपर से अच्छे से देख सकते हैं।
रेडियो सीलोन

यह श्रीलंका तब सीलोन से प्रसारित होने वाला रेडियो चैनल था, इसी चैनल से बिनाका गीत माला प्रसरित होती थी, १९५० और १९६० के दशक में यह भारत का सबसे लोकप्रिय रेडियो चैनल था क्योंकि आकाशवाणी तथा अन्य रेडियो स्टेशन उस समय फिल्मी गीत प्रसारित नहीं करते थे, यही सुनील दत्त ने काम किया, अमीन सयानवी भी यही काम करते थे
हुसैन शहाबी

हुसैन तेजोमय (फारसी: حسین شهابی) एक ईरानी फ़िल्म निर्देशक, पटकथा लेखक और फ़िल्म निर्माता हैं। वे तब्रेज़ , ईरान में 1967 में पैदा हुए।
तेहरान विश्वविद्यालय में शास्त्रीय संगीत का अध्ययन से स्नातक स्तर की पढ़ाई के बाद उन्होंने कहा कि वह सिनेमा की 100 वीं वर्षगांठ के अवसर पर अपनी पहली (छोटी) फ़िल्म (सौ बार सौ) बनाया 1996 में, संगीत शिक्षण के कुछ ही साल बिताए, और कम से एक पुरस्कार प्राप्त किया एक बंद) महोत्सव, एक ही occasion.Since तो वह निर्देशन किया, लिखा है के लिए स्थापित किया और पुरस्कार जीत लिया है, जिनमें से कुछ नाटकीय रिहाई के लिए 20 शॉर्ट्स, ईरान के बाजार में वीडियो जारी करने के लिए 10 काल्पनिक सुविधाओं () और तीन सुविधाओं, का उत्पादन स्थानीय और अंतरराष्ट्रीय फिल्म समारोहों में। उज्ज्वल दिन (2013) में अच्छी तरह से आलोचकों द्वारा प्राप्त किया गया था, जो अपने कैरियर की शुरुआत, किया गया है और यह Fajr अंतर्राष्ट्रीय फिल्म महोत्सव, तेहरान (फरवरी 2013) में चार श्रेणियों में नामांकित किया और दो मानद डिप्लोमा जीता था। उज्ज्वल दिन, मार डेल प्लाटा फिल्म समारोह में प्रतियोगिता में अपने अंतरराष्ट्रीय प्रीमियर था (2013) और एस्टर पुरस्कार जीता। यह भी जैसे समारोहों में दिखाई गई, अमेरिका में 3 फारसी अंतर्राष्ट्रीय फिल्म समारोह सिडनी, ऑस्ट्रेलिया, 28 बोस्टन फिल्म महोत्सव, 21 वीं ह्यूस्टन फिल्म महोत्सव, 18 वॉशिंगटन डीसी फिल्म महोत्सव, 29 लॉस एंजिल्स फिल्म महोत्सव, UCAL और राइस विश्वविद्यालय, और शिकागो के जीन सिस्कल फिल्म सेंटर में, ईरान से फिल्मों के 24 वें समारोह में सर्वश्रेष्ठ निर्देशन और सर्वश्रेष्ठ फिल्म का पुरस्कार जीता है,
आपकी अंतरा

कहानी

यह कहानी एक पाँच वर्ष की एक छोटी लड़की की है, जिसका नाम अंतरा है। अंतरा की माँ अनुराधा एक सड़क दुर्घटना में मर जाती है और उसका पिता आदित्य उसे अपने घर ले जाता है। लेकिन आदित्य अपनी पत्नी विद्या से यह पूरा सच छुपा चाहता है कि उसका और अनुराधा का कोई संबंध है और अंतरा उसकी बेटी है। लेकिन जब यह बात विद्या को पता चलती है तो आदित्य उसे समझाने कि कोशिश करता है कि अंतरा दूसरे बच्चों कि तरह सामान्य नहीं है इस लिए वह उसे साथ रखना चाहता है और वह अनाथालय में रखने से वह ठीक नहीं हो पाएगी। विद्या उसे घर में रखने के लिए सहमत हो जाती है। कुछ दिनों के पश्चात विद्या और उन दोनों का बेटा अभिषेक, वह सभी पुरानी बातों को भूलकर खुश रहने लगते है। पर इसके पश्चात कुछ लोग जो उनके रिश्तेदार आदि इस निर्णय पर आदित्य को बोलते है कि उसे वह अनाथालय में रखे। लेकिन अंत में उसे सभी अपना लेते है।
मिस्र का धर्म

प्राचीन मिस्र का धर्म (अथवा प्राचीन इजिप्शन धर्म, Egyptian religion) प्राचीन मिस्र देश का सबसे मुख्य- और राजधर्म था। ये एक मूर्तिपूजक और बहुदेवतावादी धर्म था। एक छोटी अवधि के लिये इसमें एकेश्वरवाद की अवधारणा भी रही थी। ईसाई धर्म और बाद में इस्लाम के राजधर्म बनने के बाद ईसाइयों ने इसपर प्रतिबंध लगा दिया। इसके बाद ये लुप्त हो गया।
इस लेख में देवताओं के अंग्रेज़ी उच्चारण दिये गये हैं, मौलिक इजिप्शन नहीं।

देवता

इस धर्म में कई देवता थे : रा (सूर्यदेव), अतुम, च्नुम, अमुन, पिताह, अमुन-रा, ओसिरिस (यमदेव), अनूबिस, अतेन (सृष्टादेव), मिन, थोथ (चन्द्रदेव), होरस इत्यादि। सभी मिस्र के सम्राट (फ़राओ) भी जनता द्वारा जीवित देव्ताओं की तरह पूजे जाते हैं।

देवियाँ

प्रमुख देवियाँ थीं : ईसिस (ओसिरिस]] की बहन और पत्नी), नेफ़्थिस, बास्त, नुत, मात इत्यादि।

पूजा

पूजा मुख्यतः पशुबलि द्वारा होती थी (सांड, सूअर, भेड़, आदि)। यूनानी लोगों ने देवताओं के लिये कई ख़ूबसूरत मंदिर बनाये थे।